# Unió Tunisiana d'Indústria, Comerç i Artesania

La Unió Tunisiana d'Indústria, Comerç i Artesania (UTICA; àrab: الاتحاد التونسي للصناعة والتجارة والصناعات التقليدية, al-Ittiḥād at-Tūnisī li-ṣ-Ṣināʿa wa-t-Tijāra wa-ṣ-Ṣināʿāt at-Taqlīdiyya) és una organització patronal tunisiana fundada l'any 1947. Representa els dirigents de les empreses dels sectors industrial, comercial i artesanal.

## Organització

La UTICA representa prop de 150.000 empreses privades de tots sectors econòmics, a excepció del turisme i dels sectors bancari i financer. La majoria d'aquestes empreses són petites i mitges empreses. L'organització compta amb més de 25.000 responsables sindicals.
La UTICA assessora, coordina i mobilitza el conjunt dels seus membres en les diferents estructures regionals i professionals. Constitueix així un actor important d'integració i de desenvolupament econòmic, tot donant suport a les activitats i el desenvolupament de les empreses tant a nivell regional com en els mercats nacionals i internacionals.
L'estructura de la UTICA procura als seus membres una representació sectorial, a través de les federacions i les cambres sindicals nacionals, però igualment els proporciona una proximitat geogràfica, gràcies als grups regionals i locals.
17 federacions nacionals sectorials, 24 grups regionals, 216 grups locals, 370 cambres sindicals nacionals i 1.700 cambres sindicals regionals permeten a l'organització cobrir tots els sectors econòmics del país.

## Presidents

* Mohamed Chamem: gener de 1947-abril de 1948
* Mohamed Ben Abdelkader: abril de 1948-octubre de 1960
* Ferjani Bel Haj Ammar: octubre de 1960-juliol de 1988
* Hédi Djilani: juliol de 1988-gener de 2011
* Mohamed Ben Sedrine (coordinador general): gener-març de 2011
* Hammadi Ben Sedrine: març-maig de 2011
* Wided Bouchamaoui: des de maig de 2011
Hédi Djilani és el sogre de Belhassen Trabelsi, que és el cunyat del president Zine El Abidine Ben Ali (1987-2011) i Sofiane Ben Ali, nebot d'aquest últim i fill del seu germà Habib. En l'escat de la revolució, aquests llaços familiars es van considerar incompatibles amb la seva funció de president de la UTICA i van provocar finalment la seva dimissió, sota la pressió de diversos centenars d'empresaris tunisians.

## Referències

* 1 2 3 (francès) Mission de l'UTICA
* ↑ (francès) Structures décisionnelles de l'UTICA
* ↑ (francès) Commissions spécialisées de l'UTICA
* ↑ (francès) Fédérations nationales sectorielles de l'UTICA
* ↑ (francès) Unions régionales de l'UTICA
* 1 2 3 (francès) Présentation de l'UTICA
* ↑ (francès) « Tunisie - UTICA : après la démission de Hédi Djilani, le conseil administratif de la centrale patronale élit un coordinateur général », Investir en Tunisie, 25 janvier 2011 Arxivat 2015-09-24 a Wayback Machine.
* ↑ (francès) « Hammadi Ben Sédrine, président temporaire de l'UTICA », Leaders, 10 mars 2011
* ↑ (francès) « Hammadi Ben Sedrine se retire, Wided Bouchammaoui nouvelle présidente de l'Utica », Leaders, 2 mai 2011
* ↑ (francès) Jean-Pierre Séréni, « Le réveil tunisien », Le Monde diplomatique, 6 janvier 2011
* ↑ (francès) Christophe Ayad, « Leila Trabelsi la cleptodame », Libération, 18 janvier 2011 Arxivat 2013-07-08 a Wayback Machine.
* ↑ (francès) « Tunisie : démission de Hédi Djilani du poste du président de l'UTICA », Investir en Tunisie, 19 janvier 2011 Arxivat 2015-09-24 a Wayback Machine.

## Enllaços externs

* Unió Tunisiana d'Indústria, Comerç i Artesania - Lloc web oficial